# Er hombat spirituel/Chapistre 88

| ◄ Gospereu er Sul. | Antienneu d’er uériès Vari. | Litanieu en Hanhue santel a Jesus. ► |
ALma Redemptoris Mater, quæ pérvia cœli
Porta manes, et stella maris, succurre cadenti,
Surgere qui curat populo, tu quæ genuisti,
Natura mirante, tuum sanctum Genitorem.
Virgo prius ac postériùs, Gabrielis ab ore
Sumens íllud ave, peccatorum miserere.
V. Deus in medio ejus ;
R. Non commovebitur.
V. Homo natus est in eâ ;
R. Et ispe fundavit eam Altissimus.
V. Angelus Domini nuntiavit Mariæ ;
R. Et concepit de Spiritu sancto.
GRatiam tuam, quæsumus, Domine mentibus nostris infunde, ut qui, Angelo nuntiante, Christi Filii tui Incarnationem cognovimus, per passionem ejus et crucem ad resurrectionis gloriam perducamur : Per eundem, etc.
AVe, Regina cœlorum, Ave, Domina Angelorum, Salve, radix, salve, porta. Ex quâ mundo lux est orta : Gaude, Virgo gloriosa, Super omnes speciosa ; Vale, ô valdè decora ! Et pro nobis Christum exora.
V. Elegit eam Dominus. R. In habitationem sibi.
V. Dignàre me laudare te, Virgo secrata ;
R. Da mihi virtutem contra hostes tuos.
COncede ; misericors Deus, fragilitati nostræ præsídium, ut qui sanctæ Dei Genitricis memoriam agimus, intercessionis ejus auxílio, à nostris iniquitatibus resurgamus ; Per eundem, etc.
REgina cœli, lætare, alleluia ;
Quia quem meruisti portare, alleluia.
Resurrexit, sicut dixit, alleluia ;
Ora pro nobis Deum, alleluia.
V. Circumdedisti me lætitià, Domine,
R. Ut cantet tibi gloria mea.
V. Gaude et lætare, Virgo Maria, alleluia.
R. Quia surrexit Dominus verè, alleluia.
DEus, qui per resurrectionem Filii tui, Domini nostri Jesu Christi, mundum lætificare dignatus es : præsta, quæsumus, ut per ejus genitricem virginem Mariam perpetuæ capiamus gaudia vitæ ; Per.
SAlve, Regina, mater misericordiæ, vita, dulcedo et spes nostra, salve. Ad te clamamus, exsules filii Evæ. Ad te suspiramus, gementes et flentes in hâc lacrimarum valle. Eia ergo, advocata nostra, illos tuos misericordes oculos ad nos converte. Et Jesum benedictum fructum ventris tui nobis post hoc exilium ostende. O clemens ! ô pia ! ô dulcis Virgo Maria !
V. Vultum tuum deprecabuntur.
R. Omnes divites plebis.
OMnipotens sempiterne Deus, qui gloriosæ Virginis Matris Mariæ corpus et animam, ut dignum Filii tui habitaculum effici mereretur, Spiritu sancto cooperante, præparasti : da ut cujus commemoratione lætamur, ejus piâ intercessione ab instantibus malis et â morte perpetuâ liberemur ; Per.
INviolata, integra, et casta es Maria,
Quæ es effecta fulgida cæli porta ;
O Mater alma Christi carissima !
Suscipe pia laudum præconia.
Nostra ut pura pectora sint et corpora,
Te nunc flagitant devota corda et ora.
Tua per precata dulcisona,
Nobis concedas veniam per sæcula.
O benigna ! â benigna ! ô benigna :
Quæ sola inviolata permansisti.
SSub tuum praesidium confugimus, sancta Dei genitrix, nostras deprecationes ne despicias in necessitatibus ; sed à periculis cunctis libera nos semper, Virgo gloriosa et benedicta.
V. Ora pro nobis, sancta Dei Genitrix ;
R. Ut digni efficiamur promissionibus Christi.
COncede nos famulos tuos, quæsumus, Domine Deus, perpetuâ mentis et corporis sanitate gaudere ; et gloriosa beatæ Mariæ semper virginis intercessione, à præsenti liberari tristitiâ, et æterna perfrui laetitiâ ; Per.